Arainn
Tha Eilean Arainn na eilean a tha suidhichte sa Linne Chluaidh, eadar Cinn Tìre is Inbhir Air ann an Alba. Chan eil e na phàirt de dh'Innse Gall. 'S e seo na co-chomharran aige: 55° 34′ 25″ Tuath agus 5° 15′ 12″ Iar. 

Tha e cho farsaing ri 43,201 heactair ceàrnagach (167 sq mi) de mheud. 'S e Gaoda Bheinn an cnoc as àirde air an eilean. Tha e 874 meatair (2,866 troigh) os cionn na mara.

'S e Breadhaig “prìomh-bhaile” an eilein.

Cruinn-eòlas daonna agus eachdraidh 

Tha lorgan de ghnìomhachd dhaonna air Sliabh Mhacharaidh faisg air Bun na Dubh Abhann mu 3500 rC agus chaidh na tursachan a thogail mu 2000 rC. Chaidh cearcall ainmeachadh air coire Fhionn agus toll ann an clach far an do gheimhlich e a chù Bran is Fionn ag ithe anns a' chearcaill.

Tha na h-oighreachdan ann an Arainn aig na Diùcan Hamilton is fhuadaich iad 300 Arainneach eadar 1829 agus 1840. Chaidh iad gu Siorrachd Mhegantick ann an Canada. Tha carragh-chuimhne nan fuadaichean ann an Loch an Eilein.
Anns an latha an-diugh tha an treas chuid de dh'eaconomaidh Arainn an urra ri turasachd.

Daoine ainmeil 
Is ann à Arainn a tha Seac MacConaill, Prìomh Mhinistear na h-Alba eadar 2001 agus 2007.

Bailtean ann an Arainn 

 Breadhaig
 Bun na Dubh Abhann
 Loch an Eilein
 Loch Raonasa
 Seasgann

Ceanglaichean a-mach 

 
 Dàn mu Arainn bho Acallamh na Senórach (mun bhliadhna 1175)

Iomraidhean 

Eileanan Chluaidh

Comhairle Shiorrachd Àir a Tuath